section_heading: Osobitosti
paragraph_text: U gradnju su bile uključene i druge države - bizantski car Stjepan Lakapen poslao je neke rijetke materijale i visokokvalificirane stručnjake za izradu keramičkih predmeta i mozaika, a iz zapravo neprijateljske, fatimidske Kartage stigle su fino obrađene mramorne ploče i stupovi antičke ruševine, građeni od crvenog i zelenog mramora. Rijetke materijale, dragocjene predmete, umjetnička djela i drugo dao je Abd ar Rahman nabavljati po cijelom poznatom svijetu, rekavši poslanicima da ne mari za cijenu. U raritete su tako spadale rijetke egzotične ptice za njegove raskošne krletke, kao što je u Bagdadu bilo moderno u vrijeme velikih abasidskih vladara. Abasidski utjecaj pokazuju i pravokutni bazeni za obredna kupanja sa svojim motivima životinja. U ruševinama je nađeno i mnoštvo predmeta od glazirane keramike mezopotamskoga porijekla, koji prikazuju životinje i plesačice s kovrčastom kosom koja im pada preko lica - tipično za keramiku palače u Samari. Tu su i medaljoni od slonove kosti koji prikazuju scene ljudi i životinja što podsjeća na umjetnost kod, također neprijateljskih, bagdadskih kalifa. Tako Medina Azahara predstavlja spoj istočnjačkih i sredozemnih kulturnih elemenata 10. stoljeća. Sve ovo govori da umjetnost ne priznaje političke granice ni loše odnose. Abd ar Rahman preselio je dvor u Medinu Azaharu 945. godine, iako još neki objekti nisu bili završeni - to je učinio njegov sin Hiršam II.<gallery> Datoteka:Medina Azahara 2009-08-07b.jpg|<center>„Jafarova kuća” Datoteka:P%C3%B3rtico_de_Medina_Azahara_(C%C3%B3rdoba,_Spain).jpg|<center>Portik Medine Azahare Datoteka:Medina al-Zahara (4011719326).jpg|<center>Pogled s gronje terase na vrt Datoteka:Spagna, cordova, cofanetto in avorio e argento, 1050 ca.jpg|<center>Škrinja od slonovače iz Medinat Azahare, Louvre Datoteka:Arqueta o bote de Zamora (29371089151).jpg|<center>Posuda iz Zamore, slonovača </gallery>